ปัสสาวะบ่อย และปัสสาวะมากกว่าที่ดื่มน้ำเข้าไป (ดื่ม 1 ลิตร แต่ตวงปัสสาวะออกมา 3 ลิตร) มีอาการนี้มาประมาณ 1 เดือน น้ำหนักหายไป 8 กิโล ตรวจแล้วทุกอย่าง ตรวจเยอะมาก 1 ทางเดินปัสสาวะ ปกติหมดลูกหมากไม่โต ไม่มีเชื้อ ไม่เม็ดเลือดบน ไม่เป็นนิ้ว 2 อายุรกรรม ตรวจำไตตรวจเลือดปกติ ไม่เป็นเบาหวาน แต่ไม่รุ้ว่าน้ำปัสสาวะมาจากไหน ฉี่ทุก 1 ชม. ตวงน้ำได้ 200cc ทุกครั้งแม้ดื่มน้ำนิดเดียว 3 ส่งต่อต่อมไร้ท้อ ทำเทสแล้วไม่เป็นเบาจืด ตอนนี้ไม่ให้ยาอะไร ไม่นัดต่อ บอกผมปกติ ผมจะปกติได้ไง ผมฉี่ทุก ชม. กลางคืนไม่ได้นอนเลย น้ำปัสสาวะออกเยอะกว่าที่ดื่มน้ำเข้าไปด้วย ขอคุณช่วยชี้นำทางหาสาเหตุด้วยครับ ผมทรมานมากครับ หาสาเหตุไม่เจอ ไปไม่ถูกเลยครับ ครั้นจะให้หายเองคงยากครับ
สวัสดีค่ะ อาการปัสสาวะบ่อย รู้สึกว่าปัสสาวะมากกว่าที่ดื่มน้ำเข้าไป อาจจะเกิดจาก โรคความผิดปกติของต่อมไร้ท่อเช่นโรคเบาหวาน หรือเบาจืด แต่ถ้าเคยได้รับการตรวจกับแพทย์เฉพาะทางแล้วยังไม่พบความผิดปกติอะไร ก็อาจจะคิดถึงได้น้อยลง สาเหตุอื่นๆเช่น การติดเชื้อในทางเดินปัสสาวะ ซึ่งก็จะสามารถตรวจเจอได้จากการตรวจปัสสาวะหรือในเพศชายที่อายุมากอาจมีเรื่องต่อมลูกหมากโตซึ่งก็จะตรวจเจอได้จากการตรวจร่างกาย หรือเกิดจาก การดื่มน้ำปริมาณมากเกินไปในแต่ละวันจากที่กล่าวมา ดูเหมือนว่าจะมีการหาสาเหตุที่เป็นไปได้เกือบหมดแล้วแต่ไม่พบ อาจจะต้องสังเกตอาการหลังจากนี้ และไม่ดื่มน้ำมากเกินไป วันนึงสามารถดื่มน้ำได้ประมาณวันละ 1-2 ลิตร พยายามหลีกเลี่ยงการดื่มน้ำก่อนเข้านอนประมาณ 3 ชั่วโมง ถ้าหากทำได้ดังนี้ คือไม่ได้ดื่มน้ำมากเกินไปจริงๆแล้ว ยังมีปัสสาวะออกมามากต่อเนื่อง ทำให้นอนไม่ได้ ควรกลับไปพบแพทย์ที่ดูแลเพื่อแจ้งว่าอาการไม่ดีขึ้น และอาจส่งต่อแพทย์เฉพาะทางเพื่อตรวจซ้ำดูอีกครั้ง เพราะตัวโรคอาจจะเปลี่ยนแปลงไปได้ และทำให้ตรวจเจอความผิดปกติเมื่อเวลาผ่านไป